nl en fr ne de nl nl en en af nl en nl nl nl en en af af nl af af af af af af af af af af af af af en en en nl en af fr nl en af fr nl en nl de en nl fr nl en af fr nl en nl fr nds en af nl en af nl es af nl en nl af nl en af en en en en
Waterverlies van 2 miljoen liter per dag - DieHoorn
Stukkende pyp by Raubenheimerdam lei tot…
Water lek uit ’n stukkende pyp by die Raubenheimerdam, Oudtshoorn se wateropgaardam. Foto verskaf
DIE vervanging van ’n  stukkende pyp wat daartoe lei dat sowat twee miljoen liter water daagliks uit Oudtshoorn se opgaardam, die Raubenheimerdam, verlore gaan, moet dringend gedoen word.
So is gister eenparig tydens ’n spesiale raadsvergadering besluit.
Volgens die direkteur tegniese dienste, Chris Koch, sal die koste sowat R3,5 miljoen beloop en moet die werk so spoedig moontlik gedoen word terwyl die watervlak van die Raubenheimerdam laag is. Die dam is tans as gevolg van die droogte slegs 36,9% vol.
“Daar sal nie gewerk kan word indien die dam vol is nie en daarom moet die werk voor die reënseisoen afgehandel word,” het Koch gesê.
Volgens die agenda van die spesiale raads­vergadering is ’n lek in die pyp op 6 April ontdek.
Daar is gevind dat die hoofuitlaatpyplyn onder die wal van die Raubenheimerdam deur die betonomhulsel lek teen ’n tempo van meer as 30 liter per sekonde.
’n Konsultant en kontrakteur is gevra om die skade – wat 160 meter onder die damwal en die watervlak is – te ondersoek sodat Oudtshoorn se enigste waterbron dringend herstel kan word.
Daar moet uiters versigtig te werk gegaan word om nie die tonnel onder die watervlak te beskadig nie omdat krake daar tot lewensverlies en die verlies van al die water in die dam kan lei.
Die konsultant en kontrakteur se verslag is op 7 Mei ontvang waarna die raadsvergadering vir die goedkeuring van die herstelwerk belê is.
Henry Tyatya, ANC-raadslid, het gesê hy keur die vervanging van die pyp goed, maar dat dit nie toegelaat kan word dat ’n konsultant voorskryf watter kon­trak­teur die raad moet aanstel nie.
“Dit is baie geld en ons moet self besluit wie die werk moet doen,” het hy gesê.
Volgens raadslid George Kersop (DA), voorsitter van die finanskomitee, is water ’n groot bron van inkomste vir die raad en is twee miljoen liter wat per dag verlore gaan, ’n groot verlies.
Die burgemeester, Colan Sylvester, het hiermee saamgestem en bygevoeg dat verdere uitstel die dorp in ’n waterkrisis kan laat beland.
‘Luidens die agenda moet uiters versigtig te werk gegaan word … omdat krake tot lewensverlies en die verlies van al die water in die dam kan lei.’
Kook steeds water, sê munisipaliteit
March 8, 2018March 8, 2018
Die Oudtshoorn Munisipaliteit het die week inwoners versoek om vir veiligheid steeds hul water te kook vir drinkdoeleindes omdat...
Vra vir duplikaat-rekening as rekening nie opgedaag het nie
March 12, 2017March 12, 2017
’N FOUT wat ingesluip het met die druk van munisipale rekeninge, is die oorsaak daarvan dat sowat 13 persent...
Protesoptrede kan verkeer na en van Oudtshoorn tot stilstand bring
October 29, 2017October 29, 2017
MOTORRYERS wat Maandag tussen Oudtshoorn en sy buurdorpe wil ry, sal dit nie tussen 11:30 en 13:00 kan doen...
January 28, 2017January 28, 2017
Hierdie video van ‘n voertuig wat op die pad tussen Oudtshoorn en George ondanks ‘n sperstreep ‘n...
Klein Karoo se skole vaar goed
January 18, 2018January 18, 2018
Matriek 2017 Deur Liesel le Roux DIE Klein Karoo se matrieks van 2017 het die streek se naam weer...
Twee dood en twee vas na rooftog, wilde jaagtog en oor en weer skietery
June 25, 2017June 26, 2017
TWEE mans wat na bewering betrokke was by  ‘n gewapende rooftog Vrydagmiddag by ‘n supermark in Vanwyksdorp is dood...
Kerkstraat-swembad eindelik weer oop!
November 2, 2017November 2, 2017
Alle swembaddens oop voor einde van week Deur Ilze-Mari Gründling NADAT die munisipale swembad in Kerkstraat, Oudtshoorn vir drie...
H5N8-virus ook by volstruise hier gekry
September 7, 2017September 7, 2017
Deur Liesel le Roux DIE voëlgriepvirus H5N8 is nou ook op ’n plaas tussen Oudtshoorn en Calitzdorp gevind. Verskeie...
Ongemagtigde uitgawes by munisipaliteit onder die loepRioolwater in die Grobbelaarsrivier
Volg ons op Twitter
Volg ons op Instagram
Volg ons op Instagram
©2018. Digitale projekbestuur deur Lumico.
Log in with your credentials
Sign in Remember me Lost your password?
Reset Password I remember my details